Թե չէ, Աստվածդ կսիրես, ժամից ետ մնաս, պասից զգույշ չլինես, տերտեր, կարգավորի պատիվ չգիտենաս, Աստված էլ խև՞ է, ինչ է, այդքան վատությունդ քթիցդ-բերնիցդ չհանի. հապա չի՞ հանի, այնպես կհանի, որ մայրդ էլ... խոսքի վրա` մարդկանց վրա ստանալիք ունես, այդ ընթացքում էլ մուրհակներիդ ժամկետները հասել է. մուշտարիներդ չեն բերում պարտքդ — ինչ կարող ես անել, մուրհակդ էլ դատավորին կտան, կգա խանութդ կկնքի, քռեթիդդ կկեղտոտի — այ այսպես մամադ... հասկացա՞ր, կամ խոսքի վրա հողամաս կամ ցանք ունես, քեզ համար երեսուն, քառասուն տևսթին տեղ ցան ես արել ու ռաժայի հույս ունես. դե, չի՛ ղրկում վերևից անձրև, ի՞նչ կանես...